# data[].attributes.body
Anotimpurile sunt perioade ale anului, ce durează aproximativ trei luni, în care condițiile meteorologice se schimbă și durata zilelor este diferită, în funcție de poziția Pământului față de soare. Fiecare an este format din cele patru anotimpuri, pe care le traversăm de-a lungul celor 365 de zile:

Primăvară;

Vară;

Toamnă;

Iarnă.

Cele patru anotimpuri diferă semnificativ, în funcție de caracteristicile lor: temperatură, durata zilei, fenomene meteorologice, poziția geografică a fiecărei țări etc.

# data[].attributes.body
Domeniul de activitate- Domeniul Limbă și comunicare

POVESTEA ANOTIMPURILOR de Maria Dorina Pasca

Andreea e prietena mea. De cate ori ne intalnim imi spune tot ce nascoceste, lata ce mi-a spus acum cateva zile:

- Stii ce-am gasit azi? O poveste. Stai sa ti-o spun!

Cica a fost odata un imparat ca toti imparatii si o imparateasa ca toate imparatesele. Pe imparat il chema Anul, iar pe imparateasa Ziua. Si aveau patru fete. Prima era Primavara. Cand s-a nascut ea, pamantul s-a acoperit cu o raza de soare, ghioceii si-au scos capul din fulare, iar pomii radeau de infloriti ce erau.

Cand s-a ivit pe lume Vara, pamantul s-a imbracat in holde, iar soarele si-a prins cercei din cirese la urechi.

Toamna s-a ivit dupa suratele ei, atunci cand livezile s-au inmiresmat de roade, iar viile purtau ciorchini mari de struguri.

Iarna, sora cea mica si-a urmat surorile, alba ca un margaritar.

Au crescut toate ca-n povestea pe care mi-ai spus-o tu: intr-o zi, cat altele in noua...

Si nu peste multa vreme Ie-a venit si randul la maritat, ca nu le era usor parintilor cu atatea fete.

Primavara isi gasi mire pe Mugur. La nunta lor au venit toti ghioceii, toporasii si brandusele, nuntind sapte zile si sapte nopti.

Vara prinse drag de Soare si holda de grau Ie-a fost casa.

Toamna il indragi pe Belsug, cand crengile pomilor se plecau sa multumeasca pamantului pentru roade.

Iarna lua de barbat pe Crivat, facand mare bucurie la curtea imparateasca.

Nu dupa multa vreme imparatia se umplu de bucurie.

Primavara si Mugur au avut trei flori: Martie, Aprilie si Mai; Vara si Soarele, trei raze aurii: Iunie, Iulie, August; Toamna si Belsug trei mere rosii: Septembrie, Octombrie si Noiembrie. La urma lama si Crivat, trei flori de gheata: Decembrie, Ianuarie si Februarie.

Povestea mea n-are sfarsit. Daca v-a placut, incercati sa o povestiti si voi.

# data[].attributes.attachment_link.title
Povestea anotimpurilor de Maria Dorina Pasca

# data[].attributes.body
Domeniul de activitate: Domeniul științe- Cunoașterea mediului
Materiale necesare:
- Filmul educativ „Cele patru anotimpuri” (YouTube, proiector / tabletă)

Obiective ale activității

- Să identifice cele patru anotimpuri și ordinea lor.
- Să recunoască semnele specifice fiecărui anotimp (culori, fenomene, plante, animale).
- Să asocieze imagini și obiecte cu anotimpurile corespunzătoare.
- Să-și exprime preferințele legate de anotimpuri și să comunice oral idei simple.

Desfășurarea activității

1. Moment introductiv (5–10 min):
Discuție interactivă cu întrebări:
- Câte anotimpuri cunoașteți?
- Cum este vremea iarna? Ce facem vara?

2. Vizionarea filmului (10–15 min):
Copiii urmăresc filmul „Cele patru anotimpuri”, ghidați de educatoare. Se pot opri secvențele pentru scurte explicații sau întrebări.

3. Discuție post-vizionare (5–10 min):
Se revine asupra conținutului filmului:
- Ce anotimp ți-a plăcut cel mai mult? De ce?
- Ce activități se pot face în fiecare anotimp?

Rezultate așteptate

- Copiii vor putea recunoaște și descrie caracteristici ale fiecărui anotimp.
- Vor dezvolta abilități de exprimare orală și creativitate artistică.
- Vor manifesta interes față de fenomenele naturii și ciclurile ei.

# data[].attributes.attachment_link.title
CELE PATRU ANOTIMPURI ⛅🌞☔❄| prezentare generală anotimpuri| cunoasterea mediului

# data[].attributes.body
Domeniul de activitate: Domeniul Limbă și comunicare / Domeniul Științe / Domeniul estetic și creativ/ Domeniul om și societate

1. Obiective operaționale:

La finalul activității, copiii vor fi capabili să:

O1: Recunoască și să denumească cele patru anotimpuri;

O2: Asocieze imagini și caracteristici specifice fiecărui anotimp;

O3: Completeze corect fișele de lucru cu sarcini referitoare la anotimpuri (desen, colorat, încercuit, trasare de linii etc.);

O4: Exprime preferințe personale privind anotimpurile și să justifice alegerea.

2. Materiale didactice:

Fișe de lucru (desenat, colorat, trasat, încercuit, completat cu litere/cuvinte)

Planșe cu anotimpurile

Imagini cu fenomene meteorologice și elemente specifice fiecărui anotimp

Creioane colorate, carioci, lipici, foarfecă (dacă este cazul)

Table magnetice / panou de afișaj

# data[].attributes.body
Domeniul de activitate- Domeniul estetic și creativ- Activitate muzicală

1. Obiective operaționale

·        Să recunoască cele patru anotimpuri și să enumere câteva caracteristici specifice;

·        Să reproducă cântecul „Anotimpurile – Tralala” prin mișcare, ritm și intonație;

·        Să se exprime muzical și creativ prin gesturi și mimică asociate versurilor;

·        Să coopereze în cadrul unui grup muzical.

2. Materiale didactice

·        Dispozitiv audio (boxă sau laptop);

·        Imagini reprezentative pentru fiecare anotimp;

3. Desfășurarea activității

Moment organizatoric

·        Copiii sunt întâmpinați cu zâmbetul pe buze și invitați să se așeze în semicerc.

·        Se face prezența și se creează un climat plăcut pentru începerea activității.

Captarea atenției

·        Educatoarea le prezintă copiilor imagini cu anotimpurile și îi întreabă ce știu despre ele.

·        Se inițiază o discuție interactivă despre caracteristicile fiecărui anotimp.

Anunțarea temei și a obiectivelor

·        Se anunță tema: Vom asculta și interpreta cântecul 'Anotimpurile – Tralala'.

·        Se explică scopul activității: recunoașterea anotimpurilor prin muzică și mișcare.

Dirijarea învățării (Desfășurarea propriu-zisă)

·        Educatoarea redă cântecul o dată, iar copiii ascultă cu atenție.

·        Se discută versurile, explicând cuvintele necunoscute și sensul mesajului.

·        Copiii sunt invitați să cânte împreună, acompaniați de gesturi specifice fiecărui anotimp.

·        Se repetă cântecul de 2-3 ori pentru consolidare.

Obținerea performanței

·        Copiii interpretează cântecul în grup, cu acompaniament muzical.

·        Se observă implicarea și corectitudinea interpretării.

Încheierea activității

·        Se face recapitularea anotimpurilor printr-un joc muzical-educativ (ex: 'Ghicește anotimpul după sunet').

·        Se oferă feedback pozitiv și aprecieri tuturor copiilor.

·        Activitatea se încheie într-o atmosferă veselă, cu promisiunea unei activități asemănătoare.

VERSURI

Primăvara pomii sunt plini de soare și de cânt,

La, la, la, la, la

Vara razele de foc rodul pomilor îl coc,

La, la, la, la, la

Toamna strâng din pomi pe grui, nuci și piersici și gutui,

La, la, la, la, la

Iarna pomii din ogradă dorm sub mantii de zăpadă;

Dorm tăcuți și așteaptă iară zvon de nouă primăvară.